A restauración do #DiqueDasMareas da os primeiros pasos #Emprego #FacendoCidade – Ferrol en Común
A restauración do #DiqueDasMareas da os primeiros pasos #Emprego #FacendoCidade
Publicado o 30 Novembro, 2017 30 Novembro, 2017 por ferrolencomun
Trátase do único dique de mareas civil que se coñece en toda Europa, e moi posiblemente do mundo, e todo un símbolo do patrimonio histórico e marítimo do noso municipio
O alcalde e o concelleiro de Promoción Económica destacaron hoxe o seu altísimo valor patrimonial e o valía dun proxecto que é froito da colaboración entre distintas administracións
O proxecto ten un custo de 217.390 euros en tres anualidade das que a achega local ascende a 67.390 euros
O alcalde de Ferrol, Jorge Suárez, e o concelleiro de Emprego e Promoción Económica, deron hoxe a coñecer polo miúdo os detalles dun dos proxectos mais queridos e coidados deste Goberno local, que pasan por recuperar o dique de mareas da Cabana, o único dique de mareas civil que se coñece en Europa, e moi probablemente en todo o mundo.
O dique vaise restaurar a través dun proxecto presentado polo Concello de Ferrol ao abeiro dunha subvención da Consellería de Mar dentro do grupo GALP (Grupo de Acción Local Pesqueira) Golfo Ártabro Norte, na convocatoria 2017 para axudas a proxectos ao abeiro das estratexias de desenvolvemento local participativo, aprobadas aos grupos de acción local do sector pesqueiro para o desenvolvemento sustentable das zonas de pesca no marco do FEMP.
O proxecto, tal e como expuxo hoxe o rexedor, Jorge Suárez, desenvolverase ao longo de 3 anualidades (2017-2019) cun custo total do proxecto de 217.390 euros, dos cales o Concello de Ferrol achegará a cantidade de 67.390 euros.
“É froito da colaboración e cooperación xenerosa entre diferentes Administracións, como Concello, Xunta e UE, ademais da UDC e da Autoridade Portuaria, para artellar proxectos conxuntos que redundan en beneficio do municipio”, manifestou Suárez.
O alcalde lembraba hoxe que este dique, único no mundo, “é un inmoble cun altísimo valor patrimonial e histórico, que estivo ligado nas súas orixes, e en boa parte da súa vida, á actividade de estaleiro e carpintaría de ribeira”.
O dique das mareas da Cabana e o seu contorno ocupan unha superficie de más de cinco mil metros cadrados na zona de A Cabana, no concello de Ferrol. Comprende: Dique, peiraos, muros, explanada, e dúas edificacións.
A súa recuperación é un proxecto tan ambicioso como fermoso para este Goberno, subliñaba Suárez, e pasa pola posta en valor dunhas instalacións que no seu día foron produtivas no sector do mar e que na actualidade representan un dos poucos exemplos que existen de diques de marea.
“Pola súa singularidade poderase converter nun elemento de atracción de turismo mariñeiro, á vez que posibilitará a recuperación de métodos de construción tradicionais e sostibles”, dixo o rexedor. “Hai que mencionar tamén que este estaleiro foi o primeiro de toda a serie que xurdiron nas ribeiras de La Graña durante el século XIX, pioneiro por tanto dunha actividade que foi continuando no espazo-tempo e que caracteriza a paisaxe e tamén la socioloxía que o rodea”.
Pola súa banda, o concelleiro de Emprego e Promoción Económica, lembraba hoxe que, son moi poucos os exemplos de diques de mareas do mundo, e o de Ferrol ben a ser o único civil, dacordo co experto en Arsenais do Icomos, Jonathan Coad. Desde un punto de vista tecnolóxico, o máis destacable deste estaleiro é o seu dique: dique de mareas, feito segundo a tecnoloxía desenvolvida polos máis grandes enxeñeiros da época inmediatamente anterior para os arsenais militares (Jorge Juan, Llobet, Sánchez Bort).
HISTORIA DUN DIQUE DE MAREAS:
“Hai que mencionar tamén que este estaleiro foi o primeiro de toda a serie que xurdiron nas ribeiras de La Graña durante el siglo XIX, pionerio por tanto dunha actividade que foi continuando no espazo-tempo e que caracteriza a paisaxe e tamén la socioloxía que o rodea”
O Concello cede unha oficina en Recimil a Fundación Secretariado Xitano para activar o Programa Promociona na cidade #BenestarSocial #Programa #Educación #FacendoCidade
Adhesión á Declaración de Sevilla: O Compromiso das cidades pola #Economía Circular #Sostenibilidade #DeclaracionDeSevilla #MedioAmbiente